આ પહેલાં, કેન્દ્રએ પોતાના કાયદાનો બચાવ કરતાં કહ્યું હતું કે, ભારતમાં બાળલગ્ન થઇ રહ્યાં છે અને લગ્ન કરવા માટે છોકરીઓની લઘુત્તમ ઉંમર જાળવવા માટે આ નિયમ બળાત્કારના કાયદા હેઠળ લેવામાં આવ્યો હતો, જેથી તેમના સંબંધને ગુનાની નજરે ન જોતાં તે દંપતિને સુરક્ષા પૂરી પાડી શકાય. ઉલ્લેખનીય છે કે, ભારતીય પીનલ કોડની કલમ 375માં બળાત્કારના ગુના સંબંધિત જે અપવાદ આધારિત કાયદો છે, તે ક્રાઇમ લો અમેન્ડમેન્ટ એક્ટ 2013ના માધ્યમથી લેવામાં આવ્યો હતો. 16 ડિસેમ્બર, 2012ના રોજ ઘટેલ ભયાનક નિર્ભયા બળાત્કાર કેસ બાદ આ અમેન્ડમેન્ટ એક્ટ દાખલ કરવામાં આવ્યો હતો.